
SECONDE  %E-  : 

MONSTRANCE  A LA 
Nûhlejfe  Catholique  quittent 
le  fart  y du  Roy  de 
Nauarre. 

Efsieurs , vous  cflcs  Catholi- 
I ques,vouseftesFrançois,voüs 
eftcs  gens  d entendcnicc.Goin 
me  Catholiques  vous  deuez 
^ maintenir  la  Religion  Catho- 
lique ; comme  François  , vous  cites  obligez 
à delfendrc  voftre  patrie: comme  Nobles, 
vous  elles  fommez  de  fùiurc  les  genereufcs 
& nobles  a6lions  de  vos  anceftres  ; comme 
gens  d entendement, il  vous  conuient  ouurir 
les  yeux  pour  voir  le  danger  où  Vous  allez 
de  iour  en  iour  precipitans.  Mais  i apperçoy 
au  contraire  , que  les  amorces  & appalls  des 
belles  promeffes  qu’on  vous  faid , vos  pro- 
pres interdis  &:  commoditéz  particulières^ 
vos  vaines  craintes, êc  plus  vaines  dperaiices, 
vos  vieilles  querelles , Vos  vengeances  enra- 
gées , vo^  pafsions  defordonnees , qui  bouil- 
lonnent inceffamment  en  vos  cœurs  , font 
que  QclailTanS  le  party  de  ceux  cjui  defFendet 
TEglife  , fouftiennent  leur  patrie,  marchent 

fur  les  pas  de  celle  vieille  Noblcflc  Frawçoi»’ 
fe  : veulent  fe  conferuer,  & parmy  tant  de 
tempeftes,  fç  tenais  attachez  au  timon  de  la 
Religion  de  leurs  peres/e  pouffer  eux  & leur 
^ pollerité  au  port  dVn  ferme  & affeuré  repoSo 
Vous  vous  iettez  du  collé  de  celuy  qui  a iu- 
rê  & côiurc  la  ruine  de  la  religion^qui  s’effor- 
ce de  defmolir  celle  belle  Monarchie,  baftie 
par  linduftrie  â:  trauail  de  vos  predeceffeurs^ 
qui  n’a  rien  digne  de  ce  fan  g généreux  de  S. 
llpys, duquel  il  fc  vente  aufsi  vainement  cftre 
yffu,queiadis  les  luifs  de  celuy  d* Abraham, 
qui  finalement  vous  traînera  aucc  foy  en  la 
foffe  ôc  précipice  de  vollrc  derniere  ruine. 
Qj^cl  crime  perpétrez  vous  contre  Dieuî 
quelle  lafeheté  commettez  vous  contre  vo- 
llre  patrie  ? quel  deshonneur  faîÊtcs  vous  à 
voflre  honneur  ? quel  aueuglcment  vous 
conduit  au  pas  gliffant  de  voflre  malheur^ 
/N  Miferables  lî  vous  l’entendez  : mais  plus  mi- 
^ ferables  lî  vous  ne  l’entendez.  Cellcequc 
ie  crainSjêc  plaii^s  le  plus  en  vous,  Mefsieurs, 
que  vous  faiéles  mal  & pensés  bien  faire, 
vous  vous  perdez  & cuidés  vous  mettre  à 
vollre  âife , vous  efles  fur  la  veille  de  faire 
naufrage,&  vous  vous  perfuadés  de  bie  toft 
prendre  terre  & furgir  à quelque  bon  port. 
J C'efl;  vu  letharge,  qui  vous  endort , & vous 
ne  ie  fentez  pas,c*eil  vne  phrenelie  qui  vous 

cnfurié  & Vous  pàifezeftrc  bien  fenfez,  c cft 
vn  charme, qui  yous  tict  liez  & hors  de  vous^ 
& vous  ne  Tapperceuez.  Prenez  en  gré  qu  on 
vous  cfueille, qu’on  vous  gucrilfe,  qu’ô  vous 
defcharme.Rcceuez  en  bône  part  qu  ô vous 
leue  le  vœle  & bandeau , qu’on  vous  fouffle 
la  ppuldre  des  yeux,&  les  vapeurs  cralTcs  du 
cerueaii  qu’on  vous  ictte  hors  le  venin  , qui 
voUsempoifonne  les  entendemens. 

Vous  combattez  voftrc  religiô  ; ie  nè  pré- 
tends vous  le  prouuer.  Vous  trahifles  voftrc 
patrie.-ic  n’ay  intention  de  le  vous  difeourin 
Vous  vous  rendez  indignes  du  tiltre  de  no^ 
bleffe , & le  fouillez  d’vne  tache  que  vos  en- 
fans  ne  pourront  oneques  lauerde  n’en  diray 
rien.  Cela  vous  a efté  frefehement  afecs  re- 
monftré  par  vn  bien  fage  & aduisé  perfôna- 
ge,  & d’abondant  ie  vous  voy  fi  froidement 
affeftionnez  au  fcruice  de  Dieu,fipeu  amou« 
reux  de  voftrc  patrie , fi  peu  ialoux  de  voftrc 
honneur, que  telles  rcmôftrances  n ont  guic- 
res  de  crédit  en  voftre  endroit:  mais  pluftoft 
qu’auez  le  cœur  fi  bas  de  roturier,  que  préfé- 
rez à tout  cela  me  prétendue  conferuation 
de  vos  biens , maintien  de  vos  familles^  ac- 
croiflcmentde  vos  eftais.Pource,Mcfsieurs, 
ayés  patience  fi  ie  ne  vous  traiâc  corne  gen» 
tilhommes,mais  au  contraire  fi  ie  vous  cou-^ 
lire  celte  prefentc  Remonftrancc  de  viandes 

& mets  plus  propres,  & aduenams à gens 
de  baffe  qualité  & condition. 

C’eft  vôftre  defgouftement  qui  en  eft  cau- 
fejc’eft  le  defuoyement  de  vos  entendemens 
& volontez, chargées  de  mauuaifes  opinions 
& pafsions , qui  faid  que  ie  vous  prefente 
celte  mauuaile  viande  , pour  vous  remettre 
en  appedti  . ■ 

Mefsieurs , û vous  cuidez  fuyüantlé  Roy 
de  Nauarre  vous  conferuet3&  vous, & les  vo 
lires,  vous  elles  grandement  trompez  : mais  . 
Il  pluftoft  vous  ne  pêfez  vous  perdre, ôz  vous 
6c  les  voilres, vous  eftes  encores  plus  grànde- 
ment  trompez.  V offre  aueuglement  me  faC* 
che.  Voftre  malmefaid  mal.  l’ay  honte  de 
voffre  honte:  i’ay  pitié  de  ce  que  n’auez  pitié 
de  vous.  Vous  ffapperccuez  pas , que  vous 
tendez  le  rets  qui  vous  enueloppera:vous  ne 
conliderez  pas  que  vous  filez  & ourdiffezla 
corde, qui  vous  ferrera  le  coi;  vous  n’aduifez 
pas  que  vous  aidez  à ruiner  la  maifon  , qui 
tombera  fur  vous.'quc  vous  troüez  le  vaift'eaü 
qui  vous  abifmera:que  vous  efleuez  le  ferpéc 
qui  vous  mordra:  que  vous  attilez  le  feu  qui 
vous  confommeîa.le  vous  veux  taire  parois, 
lire  cecy  plus  clairement,  il  me  fembie  que 
vous  mefeognoiffez,  Mefsieurs , la  nature  ôz 
qualité  de i’herefie , qui  eft  celle,  queiàmaiS 
elle  ne  peut  demourer  ôc  compatir  auec  la 

vrayë  Religion.  Il  faut  qu’elle  foit  auhauc 
bouc , qu  elle  tienne  rang  à part , qu  elle  la 
chaire  en  fin.  C'eft  vn  venin,  lequel  quand  il 
s’ell  emparé  du  cœur  des  hommes, il  les  faid 
Hcretiques , c*eft  - à dire , ennemis  iurez  & 
irréconciliables  des  Catholiques , qu’ils  ne 
peuuent  endurer,  & fe  tenir  de  perdre,& rui- 
ner non  plus  que  le  loup  la  brebis , le  milan 
T-alloUette , le  regnard  les  poulfîns , c’eft  leur 
inclination  naturelle comme  les  chofes  lé- 
gères de  fe  mouuoir  en  haut , & des  pefan- 
tes  de  fe  lancer  en  bas:  c’eft  leur  propre  ^ 
trempe  , c’eft  leur  tainâ:  naturel.  Pluftoft 
ferez  vous  blanc -le  More  eri  lauanc , que 
rHeretique  amy  & compatible  auec  le  Ca- 
tholique. Lifez  les  liures  , fouillez  dans  les>  j 
cendres  de  l’antiquité , feüillettez  lesHiftoi- 
res  modernes , vous  cognoiftrez  que  ie  nad- 
uance  ce  propos  à crédit.  le  le  pourroy  aireu- 
rer  la  preuue  en  main  , & vous  eftaüer  fur-  / 
cepapiier  maints  exemples  & tèfmoignages 
dés  liccles  paflez.  le  m’en  déporté  V pource 
que  i’apperçoy  J que  ià  vous  forgez  en  vo- 
ftre  imagination,  & auëz  fur  les  leures  vne 
exception  prinfe  de  voftre  Noblelfe  , à l’oc- 
calîon  de  laquelle  vous  vous  perfuadez,  que 
vous  vous  ferez  ou  par  amitié  reipeâer,  / 
ou  par  force  redoubter  : que  par  Tvn  de  çcs 
deux  moyens -vous  vous  tiendrez  alTeurez 

contre  lés  haynés , trahifons.,  St  affauts  des 
Hereciques.Ic  raduouejMefsieurSjtant  qu’ils 
auront  befoing  de  vous , ou  qu  ils  feront  les 
plus  foibles.  Ce  ne  fera  pour  le  moins  fauté 
de  volonté,  ains  de  puiflàncel  Maispource 
que  de  toute  voftrc  force  vous  les  fortifies 
& tafehez  de  iour  en  iour  en  grand  haftç  de 
diligence  par  vos  viftoires  les  redre  inuinci- 
bles,que  deues  vous  attendre  finon  quaquad 
ils  auront  faift  de  vous , ils  fe  defferont  de 
vous^qua^d  ils  fe  feront  rendus  maifires,  ils 
vous  rendront  valets?quand  ils  fe  feront  mis 
au  defllis  ils  vous  mettront  deflbub^/ quand 
ils  fe  feront  faiâs  iuges  de  magiftrats  , ils 
vous  feront  criminels  ? Aués  vous  iamàîs 
ouy  parler  d’Hcrctiques , qui  ayent  fait  au- 
trement ? Si  ceux  cy  vous  efpargnôient, 
ce  feroient  les  premiers , qui  Tauroient  fait.. 
Les  Arriens  anciens  de  puiflants  hcretiques 
ont  ils  rcfpeftéla  noblcffe  Catholique  f ils 
entrèrent  en  TEfpaigne  du  temps  de  rEm^ 
pereur  Honore  par  le  moyen  des  Vuandalf 
les  qui  y auoienc  efte  appeilçz , de  cobuiez^ 
Annules  parla  perfidie  de  trahifon du  Conte  luha,. 
mais  quand  ils  s’en  furent  rendus  maiftres,, 
ce  fuft  par  ledift  Iulian  de  la  Noblcflè  catho- 
lique,qu’ils  commencèrent  la  protafe  de  la’^ 

Ÿ ciorde  t*^^gedie,  qu’ils  exercèrent  contrejes  catho- 
Pirfecttt.  liqucs.  Les  n^fmes  enuahimnt  l’AfFrique;  t 

foubs  l’empire  de  Theodofe  & Valentinien  yanâ.Pof.^ 
appeliez  & attirez  par  le  Côte  Boniface,  qui  ftâiriHS  v/- 
foubdain  auec  toute  la  noblclfe  Roaiauic 

P f :îS.Naucl, 

reccuc  le  payement  condigne  de  la  lafchete 
d’auoir  trahi  fa  religion  & fon  pays,ô^  de  fon 
aueuglemëcde  s’eltre  fié  aux  Hérétiques.  Ce 
fuft  en  la  mcfme  façon,  que  corne  vne  onde 
chafle  vne  onde,aulsi  les  Gots  Arriens  ayans 
iettè  hors  de  TEfpaigne  les  Vuandallcs  Ar- 
riens,pourfuiuirêt  d’exterminer  les  reliques 
de  la  Noblefle  catholique  du  pays,&  couper  ^en.i§» 
tous  les  rcieélons  d’icelle,  de  force  qu  à pre- 
fent  la  plus  ancienne  noblelfe  d’Efpaigne  fe 
iade  & glorifie  d cftre  yflue  & extrai(âe  des 
Gots. 

Cecy  peut  eflre  ne  vous  touche  point  en* 
cores:  car  vous  vous  pouuez  perluader , que 
le  têps  a amolli  les  hereües,&:  que  notâment 
celle  du  iûurd’huy  eft  d’vne  crêpe  plus  dou« 
ce.C’eft  icy,Mcfsicurs  , où  le  ne  veux  poinc  / 
d’autre  railon  que  la  voiîre.ie  vous  tais  luge 
de  vous,  vous  elles  gensd'entêdemcnt  pour 
me  croire, que  lamais  Sacha  n’a  femé  en  f £- 
glllc  hcreiie  ii  mefchantc,fi  diamerraiemenc 
oppofee  à la  religiô  Catholique,!!  enragee,(î 
cruelle,!!  fanguinairc  qu’eft  celle  de  ce  heeie 
prefent.Ic  ne  me  veux  enfocer  en  ce  propos. 
S’arrefter  à prouuer  cecy  , ce  fcroit  vou- 
loir efclaircr  le  Soleil , & vérifier  la  vérité.  ( 

Aufsi  vous  eftes  Catholiques , & vous  le 
croyés  aifemec  auec  moy.  le  me  contéce  de 
vous  dire  que  les  autres  Hérétiques  ont  efté 
ennemis  de  la  NoblclTe,poiirce  qu’elle  eftoit 
Catholiqueimais  ceux  de  noftre  teps  ont  en 
hayne  lanobleffejpource  qu  elle  eft  nobleffe, 
ils  font  profefsiô  de  la  bannir  du  modcj  leur 
dodrine  porte  qu’il  faut  l’exterminerdes  cris 
! ëceferipts  ordinaires  des  Minières  en  fot  foy, 
leurs  aftions  le  tefmoignêtda  police  & gou- 
uernement  de  leurs  villes  &c  pays  de  coque- 
X.  Je  fte  le  veriffie.Luther  aduança  le  premier  ce- 
ti.  Bab.  fte  mefehante  doflrine,  Ôc  la  feift  tant  glilTer 
Va  JS24.  cœurs  des  Allemas^quc  lescômunes  en 
IS2S.  plufieurs  lieux  d’Allemaigne  fe  leuerent  en 
grand  nombre , coururent  fus  à la  Nobleflc, 
rauagerent  leurs  terres  , pillèrent  leurs  mai- 
fonSjde  forte  qu’en  peu  de  temps  en  la  feule 
b.fi.  Franconie  iis  raferentdeux  cens  Chafteaux 
de  gentilhommes  , & fuft  pafsée  plus  auant 
leur  rage  & forccnerie , (i  la  noblefle  d’Alle- 
maigne & de  Lorraine  n’cufl:  prins  les  armes, 
»abapT  ôc  faid  grande occifion  d’iceux.  Les  Ana- 
sartus  er  bapriftes  fuyuans  l’eftendart  de  celle  mefme 
dodrine  prirent  les  armes  , exciterent  de 
grandes  rebellions  , fouleuerent  le  peuple, 
emblerent  les  villes , commirent  de  grandes 
ernautez^  principalement  en  Hollande.  Les 
Caluiniftes  n’en  ont  pas  faid  moins  corn- 

me  freres  germains  des  Luthériens  , efclos 
dVn  mefme  ocufjainfi  que  Catl:or  6c  Poîux, 
fînô  que  leur  partie  cftoit  dVnc  fubftâce  plus  - 
corrôpue.  Ainfi  fur  le  cômencement  des  pre- 
miers troubles  ils  tindret  vu  Synode  à Cha- 
Ions  où  les  Miniftres  concluréc  6c  refolurent 
auec  la  faftion  populaire3&  approbation  de 
leur  grand  Calife  Théodore  de  Beze  , qu’il 
failloic  efteindre  & eftouffer  trois  peftes  du 
modela  feauoir  l’Eglife  du  Papejla  Nobleffe 
6>c  la  Iurifprfc\dcce,attedu  q receuoir  tels  de- 
grez  6c  diftinStiôs  de  perfônes  &: eftats  eftoic 
cotreuenir  a la  pureté  de  1 Euâgile,  puif  que 
Dieu  veut  que  cous  les  hommes  foyet  entre 
eux  efgaux.  Et  c’efl:  ce  que  leur  feift  fi  libre- 
mêt  rompre  & brifer  les  tombeaux , infcrip- 
tiôsjdeuifesjarmoiries  des  Princes^Seigneurs 
6c  Gentilhommes  par  tout  où  ils  paSerent. 
C’efl:  fur  ce  mefme  moule  6c  modelle  qif  ils  ^ 
ont  dreffé  la  police  des  villes  , dont  ils  ont  ' 
peu  fc  rendre  maiftres  , comme  de  Geneue, 
Lauzane,la  Rochelle,  Montauban , Nifmes, 
efquellcs  le  gouuernail  des  affaires  n eft  pas 
encre  les  mains  de  la  Nobleffe , ains  du  con- 
feil  populaire,  6c  le  grand  pilotte  eft  le  Con- 
fiftoire.  C cft  là  où  ils  vifenc  6c  buttent  in- 
ceffamment  pour  faire  que  le  peuple  gou- 
uerne  pefle  mefle  fans  aucune  diilinâîon 
du  gentilhomme  6c  du  payfan  , du  Bat  ou 

& de  Tartifan^du  Comce  & du  marchant,  ÔC 
que  par  deflus  tous  le  Côfiftoirc  rcluife  com- 
me le  foleil  entre  les  eftoillcs , & qu’il  foit  le 
Parlemêtjle  priué  Confeil,le  Roy,traiâ:e  les 
affaires  de  la  guerre , manie  la  luftice , gou- 
j uerne  les  FmanceSjtaille,  rogne,  vfc  d’addi- 
^ tion  3c  foubftradtion  à fon  plailir.  Et  de  qui 
eft  côposé  ce  Coniilf  oire?  des  Miniif  res  prin- 
cipalement. Qui  font  ceux  qui  y ont  plus  de 
voix  ? les  Minutres.  Qm  font  ceux  qui  con- 
cluent &:arrcltènt  en  dernier  relfort  ? les  Mi- 
jj^»TS73,  niftres.Ce  fut  en  !a  mefme  façonjqu  au  mef- 
Popiin  ii~  îne  temps  que  la  Rochelle  eUoit  afsiegee,  ils 
policereiit  leurs  villes  qu*ils  tenoyée  au  Lan- 
guedoc, Dauphiné , Viuarez,  & autres  pays 
voiûns:  car  apres  le  ieufne  public  2c  ferment 
foiemnei , ils  dreflerenc  certains  articles  de 
leur  police,  qui  tendoyent  tous  à felfabliire- 
ment  dVn  eltat  popuiaire,composè  de  toute 
forte  de  gens,  de  la  ville  & des  champs,de  la 
Nobleffe  & du  peuple,demcurant  toutesfois 
la  fouucraineté  au  Conüftoire.lls  ont  tafehe 
de  loüer  le  mefmc  leu  en  Efeoffe , principa- 
lement pendant^  le  temps  de  la  minorité  de 
leur  Roy , qui  toutesfois  a commencé  de  fe- 
coüer  le  loug impérieux  defes  Miniltres,&:à 
cîebLvi^t.  fe  fafeher  de  n eftre  pas  Roy,  Ils  fe  font  auisi 
mis  en  deuoir  de  faire  le  mefmc  à Hildeberg 
cv,  & au  Palatinat  du  Rhein;  mais  le  fils  du  Pa- 
latin 


latin  apres  le  decez  de  fon  pere,y  donna  Tor- 
dre qu’il  falloit , les  faifanc  vuider  de  les  ter- 
res,& mettant  en  leurs  places  les  Luckeriens, 
corne  moins  remuans  & brouillons.  Et  cccy 
cfl:  vne  des  principales  occafions  , qui  a faid: 
que  laRoyne  d’Angleterre  Ce  did  chef  de 
TEglifeicarelle  voyoïc  qu’il  eftoit  force  tenir 
la  bride  courte  aux  Miniftrcs,qui  tafchoyenc 
d’abbaifler  fon  authorité  , & celle  de  la  No- 
bieife,&  mettre  en  crédit  leur  Conhftoirc,nc 
plus  ne  moins  qu'aux  autres  païs.Par  ce  moié 
elle  a ellably  deux  Archeucfques,&  quelques 
Euefques,  qui  dépendent  d’elle  corne  les  Vi- 
caires, & ont  furintendêce  & iurifdidion  fur 
les  Miniftres , Icfquels  toutesfois  ne  ceffent 
point  par  artifices  en  fccret,  & par  leurs  pref- 
chesen  public  attaquer,  & combattre  celle 
puiffance , & authorité  fouueraine  de  leuf 
Royne  es  chofes  Ecclefiaftiques,&  Tefiablif- 
femêt  defdids  Euefques,  comme  choie  tirce 
delà  fuperftition  des  Papiftes.  La  Noblcflè 
Françoife  n’a  elle  fi  aduifec,mais  s’eft  en  pliW 
fleurs  lieux  laiflee  defpoüîllcr  de  la  poffefsio 
immemoriale  de  fon  authonté,pourcn  inue- 
ftir  les  Miniftres. Elle  s’en  eft  fouuent  plainte 
àlaRochelle,Nifmes,ÔcMontauban,voyant 
que  les  payfans,les  faquins,  & mercadâs  leur 
eltoyent  eigaux  èc  compagnons, & s affeoyet  ei' 
à leur  cofté,  &c  qiielquesfois  au  drouft , & que 

les  miniftrës  cômandoict  à baguette  aux  vns 
& aux  autres:&  a rcmonftré,  qu’il  eftoic  rai- 
fonnablc  qails  feuflent  appeliez  au  manie- 
ment des  afFaires^aufsi  bien  que  les  Miniftrës 
plus  petits  de  la  bafle  lie  du  peuple , pais 
que  quâd  il  falloit  deffendre  les  villes  & en- 
trepredrefur  les  ennemys,  ils  eftoiet  les  pre- 
miers à y expofer  &:  bazarder  leurs  vies. 
r Mais  on  leur  a toufiours  di(ft  Neat,  eftât  leur 
couftume  ne  faire  compte  des  gentilhom- 
mcSjfinô  de  grâce, & quand  il  leur  plaift , ou 
pluftoft  quâd  ils  ne  s’en  peuuent  pafler.  Qui 
fuft  Toccafion  , que  la  Nobleffc  huguenotee 
* “mefeontenrée  & defpitée  quitta  le  feiour  de 
leurs  villes,  nomément  la  Noue  vn  de  leurs 
principaux  chefs,  & qui  les  a plus  obligez  par 
les  bons  feruices  qu’il  a faid  à leur  caufe , & 
parti, abandôna  la  Rochelle  fur  le  milieu  du 
liege,  ne  pouuant  endurer  les  affronts  & in- 
folêces  des  miniftres.Et  là  deflus,Mefsicurs, 
comment  penfez  vous , que  puis  qu’ils  ont 
ainfi  traidé  les  enfans  de  la  maifon  il  vous 
doiuet  traider,  vous  qu’on  eftime  eftrâgers? 
que  dis-ie  eftrangers'?  ennemis,  coulpables, 
criminels  : & toutesfois  c’eft  pour  eux  que 
vous  çeignez  vos  efpées,que  vous  portés  les 
armes , que  vous  combattez  contre  Dieu, 
contre  voftre  patrie, contre  v offre  honneur, 
pour  aduancer  ie  ne  fcay  quels  enfants 

de  la  tcrre:mais  pluftoft  de  1 efer,gês  perdus^ 
ferfs  de  tous  vices  pour  les  faire  vos  maiftreSp 
pour  cftablir  l’authorité  royallé  de  leur  Con 
, fiftoire , pour  vous  afleruir  aux  loix  de  leurs  ^ 
volontezjpafsionsjcnuics, haines,  & fureurs.  ^ 
le  penferoy  que  cecy  feroit  fuffifant  pour 
vous  esbrâfter:  mais  ie  vous  entends  inconti^ 
lient  alléguer  des  exeufes,  & dire  que  le  Roy 
de  Nauarre , corne  chef  de  la  Nobleffe,arrc- 
ftera  aifemet  le  cours  violet  des  deffeins  am- 
bitieux des  Miniftres  , à quoy  ie  vous  ref- 
ponds,  que  ie  ne  fçay  s’il  le  pourra  ; & quand 
biê  il  le  pourroit,ie  ne  fcay  s’il  le  voudra.  Mais 
pluftoft  il  fe  faut  afleurer,  que  le  mcfme  Roy 
de  Nauarre,  qui  auiourd’huy  vous  faid  tant 
de  belles  promeffes , fera  celuy  qui  iettera  la  | 
première  pierre  contre  vous.Sur  ce  propos  ic 
vous  prie  ne  me  croire  fi  toft,  mais  aller  voir 
vos  voifins,&  confiderer  ce  qui  s’eft  fait  chez 
eux.  Il  n’y  a qu’vn  petit  traied  de  mer  entre 
nous  & 1*  Angleterre  , vous  l’aurez  bien  toft 
pafsé.  C’eft  vne  tresbelle  inftrudiô, celle  que  . 
nous  tirons  des  fautes  d'autruy;  car  vn^autre  [ 
en  a le  dommage, & nous  en  auons  le  proffit. 
Henry  huidiefme  Roy  d’Angleterre,  de  qui 
fut-il  plus  aidé  de  afsifté  contre  les  Catholi-  /chi/m. 
ques?  du  Duc  de  Norfolc,Seigneur  puiflant, 
éc  fidele  à fon  Prince  contre  la  fidelité  qu'il 
deuoit  à foniDieu.  Comment  le  trai6fa-il,&: 

rccompenfa  en  ünhl  luy  ofta  tous  fes  biês,  il 
le  côfina  en  vne  prifô  perpetuellcjil  feift  cra- 
cher Ja  telle  à fonfî]s,il  ruina  toute  fa  maifo, 
il  appliqua  tout  fon  reuenu  à fon  domaine. 
Apres  ledit  Duc  de  Norfolc  , qui  elloit 
mieux  venu  au  pays  & plus  loyal  au  Roy , 
pour  les  bons  fcruices , qu'il  luyauoit  faiflr 
contre  les  Catholiques, que  le  Marquis  d’E- 
xonne  ^ Et  ce  neanmoins  en  vn  inflant  fans 
caufè  il  euft  la  telle  trachée, & fon  fils  le  Cô- 
te de  Deuonne  full  condamné  à tenir  prifon 
perpctuelle.Et  pour  le  faire  court, tac  grande 
full  la  rage  & perfecution  de  ce  Roy  contre 
Ic^s  grands  Ici gneurs, tant  grades  fes  cruautez 
cotre  la  noblellé,que  le  pont  de  Londres,c6- 
me  vnc  boucherie, elloit  tout  rouge  & teinâ: 
du  lang  d iceiJe,les  places  publiques  couuer- 
les  de  leurs  telles,les  portes  des  villes  ornées 
& elloffees  des  quartiers  de  leurs  corps.  C'eft  ' 
à la  mcfme  façon  que  s'efl.  gouuerncc  là  fille 
ballarde,qui  auiourd'huy  tient  le  royaume. 
Car  a fon  aduenemenc  à la  couronne  crai- 
gnant le  peuple,  qui  elloit  tout  Catholique^ 
elle  gaigna  èc  pratiqua  deux  des  princi- 
paux feigneurs  Catholiques  y à fcauoir  le 
Conte  Arundcl^  & fon  gendre  le  Duc  de 
Norfolc, & ce  principailemcncpar  vr?  mode 
*de  belles  prom cires  quelle  leur  faifoic  : & 
nommément  au  premier,  auquel  elle  dônoic 

éfpcrance  de  le  prendre  pour  mary.  D^auan- 
rage  elle  afleuroit  vn  chacun  de  les  lailïer  vi~ 
urc  en  liberté  de  confciencejôc  d'vfer  de  trai- 
tement doux  & gratieux  à l’endroit  de  cous. 
Mais  qui  voudra  voir  l’eftet  de  cefte  dou- 
ceur,  il  faut  qu’il  contemple  le  pont  de  Lon- 
dres , qu’il  conte  les  telles  qui  y font  fichees, 
qu’il  s’informe  de  quixlles  eiloyenc , de  pour 
quelle  occafion  elles  y ont  elle  mifes  , & il 
verra  fi  cefte  fille(à  l’cxople  de  fon  pe;re)nefe 
rend  pas  bouchiere  des,  Princes  ôc  Gentils- 
homestôc  qui  plus  eftjqu’il  demâde  fi  le  mef- 
me  ne  fe  fait  pas  aux  autres  villes  d’Angle- 
terrejôc  fi  on  n a pas  eftê  contraint  de  faire  de 
nouuclles  prifons,  pour  y loger  la  Noblefle. 
Quanta  ces  deux  Seigneurs, qui  fc  laiffercnc 
tirer  par  le  doux  chant  de  cefte  Sirene,&:  Tai- 
derenc  à ruiner  les  Catholiques, ils  receurenc 
le  falaire  de  leur  deftoyautc  : car  le  premier, 
bien  que  de  la  plus  ancienne  NobleiTe,  apres 
qu  on  luy  eut  fait  vn  long  teps  bonne  bou- 
che , qu  on  l’eut  tenu  en  appétit  du  mariage, 
fut  mefprisc,  mocqué,  àe  regardé  de  trauers, 
cftant  la  fable  commune  de  la  Cour.  Ce  qui 
le  picqua  & oultra  de  telle  forte, que  pour  ne 
voir  & entendre, ce  qui  luy  fafehoit,  s’en  alla 
pourmener  par  l’Europe, & en  fin  retournant 
à fa  maifon  mourut  hày  , & abandonne  des 
Hérétiques  ôc  Catholiques  auec  vn  grand 

regret  d^aiioir  trahi  fa  Religion.  Le  Duc  de 
N orfolc  s’eftant  fai£l  Hérétique, & eftât  tenu 
pour  tehpource  touresfoisqu  il  trouuoit  mau 
uais  le  traitement  qu’on  faifoit  à la  Royne 
d’Efcofre,&  ne  fauorifoit  pas  àMorcon&:  fes 
complices  Efcoflbis,  comme  on  eufl:  voulu^ 
fur  accusé  comme  Papille , & ayant  intelli- 
gence aucc  le  Pape  contre  la  Royne, condané 
^ mis  à rnort.  Leur  fils  commun, de  IVn  par 
nature, de lautre par adoptionde ieune  Côte 
Arundel  eft  auiourd’huy  detenu  prifonnier, 
feparé  de  fa  femme , priué  de  fes  moyens,  en 
continuelle  crainte  de  la  mort , fans  aucune 
charge  & preuue  contre  luy , finon  qu’il  s’eft 
toufipurs  mollré  confiant  en  la  Religion  Ca 
tholique.Ec  fait  biê  à noter,que  pour  fa  bien 
venue  on  feit  mourir  deuanc  fes  yeux  en  la 
naefmq  prifon  le  Côte  de  Northumbre,pour 
eftre  tôbé  en  fufpicion  de  fauorifer  aux  Ca- 
tholiques , & fembler  vn  peu  trop  doux , 6c 
moins  fanguinaire  contre  eux  que  les  autres. 

Quant  au  refie  de  la  Noblelfe , la  multi- 
tude de  ceux  que  nous  voyps  par  toute  TElî- 
rope  viure  en  exiljes  rigoureufes  ordonnan- 
ces , qifoh  fai6t  iourneilement  contre  eux, 
les  cruelles  executions  qu’ils  vont  de  lour  en 
iour  mukiplians,  telmoignent  aflez  qu’ils  ne 
veulent  pncquesçeffer  qu’ils  n’ayentcouppc, 
voire  le  moindre  bourjon  de  la  Noblelfe 

Catho 


19 

Catholique. Mais  fur  tout  la  cruauté  barbare 
qu  ils  ont  pradiqué  à l’endroit  de  ccfte  gene- 
reufc  Royne  d’Efcofle  &:  de  France, conclud 
géométriquement  que  la  N obleffe  ne  fe  doit  ^ 
fier  à eux.  le  vous  prie  , Mefsieurs , ne  vous 
contenter  de  cecy  , mais  paiFsr  vn  peu  plus 
aduâc  en  Efcolfc,  hc  vous  informer  de  ce  qui 
s’y  ed  pafsè.  Ils  prindrent  tout  au  cômence- 
ment  le  prétexté  de  mettre  hors  les  garni- 
rons Françoifes  pour  fe  rendre  en  liberté , ôc 
pour  ceft  effeét  ils  s’allièrent  auee  les  Flereti-  Buch.hijf 
ques  Anglois,& donnèrent  entrée  à rherefic, 
qui  en  bref  s’y  eftablit.  Defpuis  ce  temps 
combien  de  la  principalle  Nobleffe  des  Ha- 
milcons,  Flontlcy,  ôe  autres,  Ducs,  Comtes, 
BaronSjGentilshommes  ont  cité  bannis  hors 
de  Dfle  5 tuez  es  guerres  , affafsinez  en  leurs 
maifonSjCÔdamncs  par  fauffetc?  Ils  ont  faicl 
mourir  traiilrcuiement  leur  Roy.  Ils  ont 
chaise  leur  Royne,&:  procuré  fa  morc.lls  ont 
eftranglé  Hamilton  leur  Archeuefque  de  S. 
André.  Ils  ont  tué  en  vne  bataille- dix  fept 
du  nom  des  Haraiitoiis.  Us  ont  lugé  à mort 
grand  nombre  de  Gentilshommes  auxaf- 
femblees  generalks,  ëe  tenues  des  Eftacs  par 
les  menees  du  Baitard  laques,  du  Comte  de 
Lenox,du  Comte  de  Mono,  pour  defFendre 
fidellement, comme  bôs  & loyaux  feruiccurs 
5e  fubieéts , la  caufe  de  leur  Royne.  le  feroy ^ 

trop  lôg  de  vous  déduire  & articuler  les  faits 
Gocciquesjles  Bufinfnies,les  Phalarifmes  de 
ces  nouLieaux  reformez  d’Efcoflc.  IlVaudra 
mieux  ouyr  les  paroles  dVn  de  leur  nation, 
Archi  Ha  digiic  dc  foyjfpedatcur  dcleurs  fan- 

md  1.2. de  glantes  tragédies. Ainfife  plaint  il  parlât  aux 
mon.  cofu.  Minîftres.'Lc  Côte  d’Aran  ffils  du  Sieur  Ha- 
caimn.c.  ^11^-  Duc  de  Chaftelcrault^nous  eft  VU  trcs- 
bel  exêple  de  voftre  focietc  leonine.'car  vous 
lauez  refpedé  &:  chery^tât  que  vous  auez  eu^ 
affaire  de  luy:mais  Ci  toil  que  vous  auez  fenty 
que  voftre  crédit  eftoit  affez  grand  enuers  le 
peuple: vous  auez  mis  en  oubly  tous  les  plai- 
lîrs  qifauez  receu  de  luy,  vous  Tauez  mis  ca 
prjfon,&  fait  foüetter.-vous  auez  exercé  beau 
coup  de  cruautez  en  fon  endroit,  feulemêc  il 
vo^reftoit  de  le  faire  mourir.Ie  pourroy  vous 
reprocher  encore  plus  grande  perfidie  de  de- 
floyauté  cômife  enuers  fonpere  qui  tenoic  le 
premier  râg  en  la  NobleiTe,lequel  vous  auez 
prodicoiremêc  trahi  de  ruiné.côme  aufsi  vous 
vous  elles  gouuerné  à 1 endroit  du  Comte  dc 
Hontley.Iufques  icy  font  les  paroles  defquel- 
les on defcoLïure  allez lefprit  du  Caluinifmc 
qui  eft  tel , que  fi  la  Noblclfe  ne  s aflubieftic 
feruilement,  de  n'obeità  clin  d œil  aux  Mini- 
ftres,au  Côtiftoirc,aux  Princes  Caluiniftes,il 
faut  qu’elle  face  eftat  de  courir  & fubir  toute 
forte  de  mifercs  de  pcrfecudons.  Et  ne  faut 

point  que  la  Noblcffe  Ftaçoife  fe  flatccfe  per 
fuade  d^uoir  cilre  priuilegicc5&  auoir  meil- 
leur marché,  fi  Beze  peut  auoir  autât  de  cre- 
, dit  en  Fiance, cjomc  lî  a eu  en  Efcoffejquand 
il  a rollicfic  îwnox  furintendant  des  Miniftres 
Efeofibis  de  ne  permettre  que  le  Roy,oüfon 
Côreiljvfurpatt  aucune  authorité  fur  le  Con- 
fiftoirercar  tout  ainfi  commé  en  Efcoffe,ainfi 
faut-il  qu  en  France  la  Nobleffe  fe  refolue  de 
encoller  le  ioug  des  Miniftres , fur  peine  que 
fi  leurs  adions  ne  leur  agréent  totallement, 
leurs  teftes  en  refpondront.  C eft  ce  que  ce 
rnefme  autheur  Efeofibis  pourfuit:Souuenez 
vous,dit-il,de  voftre  ingratitude  à l’êdroitdc 
la  Noblcfiè, laquelle  vous  auez  honorée  tant 
que  vous  auez  eu  befoin  de  fo  fecours,Main- 
tenât  que  fes  armes  vous  ont  eflcué  au  troC- 
ne  de  voftre  maicfté,vous  vous  iettez  fur  cl- 
IcjVous  fulminez  vos  excomunicatiôs,  vous 
pronocez  vos  arrefts  de  proferiptio , & vous 
qui  ne  demâdrez  au  cômccemct  quVne  Cm- 
ple  liberté  de  côfcience.à  prefent  vous  me- 
naflez  d exil, de  pnfon,de  côfifcation  de  bits, 
detorméts,  de  mort  ceux  qui  oferont  faire 
profefsion  de  la  religiô  Catholique.  Voyez 
nobleffe  Françoife  voftre  miferable  condi- 
tion reprefentée  au  vif  dans  ce  tableau  d’El- 
coffe.  Tant  que  le  Caluinifme  fera  foible 
ac  aura  befoing  de  vos  bras  pour  leftaycr,  ^ 
y C 3 

vous  ferez  à Tendroic  des  miniftrès  Trcs-iî- 
luftres  Duc  de  Môtmorency  & d’Efpernon^ 
vous  ferez  fidellcs  Marefehaux  d’Aumôt,  de 
Matignôjde  Biron, vous  ferez  Contes  géné- 
reux de  Soiffons,  de  Vantadour , vous  ferez 
bons  officiers  de  la  couronne,  & on  donnera 
tan  IS7S.  pjyj  groife  penfion  au  double  au  Marefchal 
V^Anmi  d*Anuillequ*aumefine  prince  de  C6dé,pour 
le  3000.  qye  le  Marefchal  d’Ànuillc  foubs  le  nom 
FnncTde  de  Catholique  nuift  deux  fois  plus  à la  rcli- 
Condé  gion  Catholique , que  le  prince  de  Çondé. 
Mais  quâd  le  caluinifme  fera  alTez  fort  pour 
/ fe  foubftenir  foy  mefrac. , principallemec  s’il 
. avnroy  Caluinilie,  ievousaffeure  que  le 
caluinifme  d’Efcbffe  vous  prédit,  que  le  cal- 
uinifme  de  la  France  vous  ruinera. 

■ ■ J'  i 

Or  combien  que  cela  fuffiroit  à qui 
ne  feroic  du  tout  perdu  6c  aueuglé,  le  ne 
me  veux  toutesfois  contenter  , mais  vous 
prie  de  repaifer  la  mer  pour  veoir  vn  peu 
,îes  chofes  , qui  fe  font  palfees  chez  vos 
,voifins  du  pays  bas  , auîquels  vous  eftes 
-Il  femblables  , que  le  Catholique  Frati» 
H de3.  çois  , qui  ne  verra  en  l’eftat  de  la  Flandre  la 
ruyqe  de  fon  pays  eft  vrayrnent  liuré  en 
feus  reprouué  6c  abandonné  de  Dieu  6c 
de  toute  raiion  6c  fens  commun. Les  grands 
feigneurs  du  pays  bas  , afcauoir  le  Duc 
le  Marquis  de  Haurc  fonlfcre. 

le  Conte  de  Laleinje  Conte  d’Egmond , le 
Conte  Boflude  ficur  de  Champigni  frété  du 
Cardinal  de  Grâuelle,&  autres  fe  fousmirët 
t au  Prince  d’Orangeen  la  mefme  façonjque 
les  Marelchaux  de  Montmorency  , d’Au-  ‘ 
mont, de  Biron, de  Matigno  & autres  fe  font 
foubmis  au  Roy  de  Nauarre.  lamais  le  Roy 
de  Nauarre  n’a  protefté  fi  afFeëtionnement 
du  zele , qu’il  porte  au  bien  public  de  la 
France  , du  défit  qu’il  a du  repos  commun, 
de  Tenuie  qu  il  a de  maintenir  vn  chacun  en 
liberté  de  confcience  , & particulieremenc 
de  deffendre  Sc  protéger  les  Ecclefiaftiques, 
ôc  ce  qui  leur  appartient  , quafaift  le 
I prince  d’Orange  , qui  confirmoit  ôc  feel-  ^ 
ioit  fes  promeffes  par  vne  frequente  réité- 
ration de  beaucoup  de  fermens  folen* 
ncls.  le  voy  que  vous  leur  reflemblez, com- 
me l’eau  refl'emble  à l’eau  , fauf  qu’eux 
auoient  plus  grande  apparence  & affeuran- 
ce  dè  pouuoir  maintenir  la  religion  Catho- 
lique que  vous  , attendu  que-  de  dixfept 
Prouinces  des  pays  bas  il  n y en  auoit  que 
deux]heretiques,  àfcauoir  Hollande  &:  Zé- 
lande , & les  autres  quinze  eftoient  Catholi- 
ques , efquelles  ne  fe  trouuoit  voire  vn  feui 
village  hérétique  , au  refte  prefque  tou- 
te la  Nobleffe  efioit  Catholique  & furpaf- 
fan  de  b ea  u co  up  en  n o m b te  ce  i le  c e i 

Hcretiques.  Quel  effed  a,  on  veu  fqrtir  de 
telle  coiiiunCtion  ? tel  qu’ordinairemecforc 
delà  coniunâion  de  la  contagion  auec  la. 
fantc  , du  vice  auec  la  vertu? des  vierges 
auec  les  putains  ? des  loups  auec  les  ai- 
gneaux  , de  Therefie  auec  la  religion  ? à 
feauoir  que  la  maladie  corrompt  la  fantc, 
le  vice  deftruiil:  la  vertu,  la  pudicité  des 
vierges  fc  fouille , les  loups  efgorgent  les 
aigiicauX;i  fiiereficchaffe  la  religion.  le  ne 
veux  fortir  de  la  route  de  mon  difeours 
pour  vousmonftrer  comme  en  peu  de  teps 
& premier  que  fuft  expiré  Tan  de  leur 
accord,  le  prince  d’Orange  feift  interdire 
à Anuers  fcxercicc  de  la  religion  catho- 
lique , & enuoya  pnfonniers  en  Hollande 
& mit  à grofl'es  rançons  ceux  du  Clergé 
qui  auoienc  plus  de  moyen , & chaffa  igno- 
minieufement  le  relie , & que  fur  ces  mef- 
mes  entrefaites  fes  fouldats  aux  enuirons 
de  Louuain  firent  maints  outrages  aux 
catholiques  notamment  aux  Ecclefialli- 
ques , pillèrent,  faccagerent,bru{lctent  , ra- 
ferent  les  monafteres  , eglifes  , hofpitaux, 
mairacrerent  les  gens  d'Eglife,  fi  quon  ne 
voyoit  fur  les  chemins  que  preftres  ôc  re- 
ligieux cfgorgez , harquebuzés,  penduz  aux 
arbres. Ce  qui  fe  faifoit  en  la  mefme  façon 
’à  Gand  autres  lieux.  le  me  tiens  dans 


le  propos  de  la  noblcffc  : On  ne  la  rèfpcdoit 
non  plus  que  les  autres, on  pilloic  leurs  mai- 
fonSjOn  les  rançonoit,on  les  metcoit  à more, 
de  ny  cuit  que  bien  peu  de  ceux,  qui  ayderec 
* à balhr  la  monarchie  dudi6k  Prince  , qui  ef- 
chappaft:  la  prifon,la  perte  defes  biensjrexil. 

Le  Duc  d'Afeoe,  qui  luy  auoit  rendu  la  Ci' 
tadelie  d’Anuers  fuft  faify  par  fes  gens , qu  il 
auoit  attitré  à Gand,où  furent  encores  arre^ 
fiez  par  luy  les  Euefquesde  Bruges*  ôc  d’I- 
preSjRaffengeingouuerneur  de  Douay  de 
de  rifle, Champigni,&  autres. Comme  aufsi 
à Groningue  grand  nombre  de  Prélats  dc 
feigne urs  furent  rraiétez  de  la  mefme  fa^ 
çon.  Le  Comte  d'Egmonc  vefciit  mifera- 
‘ blement  quelques  années  en  vn  pauure 
cachot  dVn  fort  de  Hollande , de  confe-  . 
cutiuement  apres  furent  chaffez  de  bannis 
non  feulement  à Anuers,  Gand  , &:  Gro- 
ningue , mais  par  toutes  les  villes  de  Flan- 
dres.-premreremêt  les  religieux,  fecondemêt  l’ordre, 
les  Eucfques  de  Curez , delpuis  les  Confeil- 
1ers,  apres  les  gcntilhommes, les  magiflrats, 

^ de  autant  de  ceux  qui  iembloiet  n afteûion- 

ner  trop  fon  party  : Et  pour  abréger  qui  fuit  Surtus  An* 
le  Catholique,Vüire  Duc, Marquis, Conte, 
Baron,bien  qu  il  feut  fort  aydé  à eitabiir  fa 
monarchie, bien  qu  il  fe  feuft  toufiours  obfli- 
nément  bandé  cotre  rEfpagno),lcquel  incô- 

tincnt  qu’il  fe  fentit  auoir  les  reins  forts 
peuil:  auoir  crédit  auprès  de  luy^ôd  retenir  le 
gouuernemêt  d’aucune  Prouince  quoy  qu’il 
feufteue  du  commun  confentemet&  ordô- 
nance  des  EftatsîCela  fuft  il  pas  caufe  que 
quâd  on  veid  la  defloyauté  de  ceft  homme, 
fes  mefongeSjfcs  pariures,beaucoup  de  Pro- 
uinccsfe  retirerêt, beaucoup  de  perfonnes  rc- 
/ prindrêt  leur  efpingle  du  ieu  f Ne  fut  ce  pas 
i’occâfiô  pour  laquelle  ceux  d’ArtoiSjd’Hay- 
nautj&:  autres  prouinces  qui  auoient  iuré  la 
pacification  de  Gand , fc  retirèrent  de  l’ac- 
cointance de  ce  monftre , qu’ils  voyoient  ii 
dclloyal , farouche , cruel  ? Cela  feift  il  pas 
retourner  au  Prince  de  Parme  le  marquis 
de  Haure  , le  Conte  de  Lalein  , le  Conte 
de  Renneberg  , le  baron  de  Montigni  , Ôc 
autres  qui  voyoient  en  ceft  animal  furieux 
vne  foif  enragée  du  fang  de  la  noblefle 
Catholique  ? Et  puis  que  vous  feauez  que 
le  Roy  de  Nauarre  ôc  lès  partifans  hugue- 
nots ont  efté  coufiôursbons  amys  du  Prin- 
ce d’O range  , ont  eut  intelligence  auec  luy, 
l’ont  aydé  de  confeil  , d’hommes  & d’ar- 
gent , n’attendrez  vous  pas  la  mefme  del^ 
• loyauté  deux  ? le  ne  fcay  , Mefsicurs , ce 
qui  vous  peut  encores  relier  ôc  empef- 
cher  de  vous  rendre  , veu  que  ie  voys 
toutes  vos  deffences  par  terre  , linon  que 

le 


ic  me  doubte  que  vous  vous  couiircz  enco~ 
res  & defîenciez  p3.r  le  doux  nâtiirei5&  natu- 
relle douceur  du  François,  qui  deiirempc  / 
^ laigreur  & amertume  du  Caruinifme,&que'; 
vous  vous  flattez  dVnc  pareille  bonté  natii-’ 
relie, qu  O vous  did  eftre  au  Roy  de  Nauar- 
re*Surquoy  iepefequeceferaairez  de  vous 
dire, que  le  naturel  du  Frâçois  efl  plus  bouiF 
lant  6c  violent, que ccluy  derAngioi5,E(cofl 
fois  & Flammant , 6c  quant  au  Roy  de  Na- 
narre  il  me  femble  que  vous  ne  le  cognoif- 
fez  pas, fi  vous  le  prenez  pour  homme  doux  ' 
6c  bening.  Auez  .vous,  Mefsieuis,  fi  toft 
oblie /es  allions  du  pa/sé_,  fes  tromperies, 

^ fes  defloyautez , fes  trahifons  r ies  cr^autez, 
efquelies  il  a eâé  nourry  ? La  haine  des  Ca- 
tholiques , en  laquelle  il  a eflé  efleué  par  fa 
mere  des  le  berceau , comme  Hannibal  en 
celle  des  Romains  $ rherefie  , laquelle  il  a 
fuccé  auec  le  laiél  de  fa  nourrice?  adiou- 
ftez  vousfoÿàceluy  , qui  n en  a plus  que 
le  plomb  de  legerecé  ? penfez  vous  que  ce- 
luy  vous  fera  loyal  ,'qui  ne  la  iamais^eftc, 
qu’à  eftre  defloyal?  vous  fierez  vousà  rin-i 
fidelité  ? a on  veuoneques  Prince  herccR 
que  tenir  la  paroiie  ? mais  particulièrement, 
fe  pourroit ‘il  faire , quLvn  prince  Caluini- 
fte  la  tinft  ? la  dodrioe^de;  Galuin  ne  porte 
elle  pas  , quil  eft  laifible  au  prince  Calun 

nifte  de  faufler  fa  foy  pour  1 aduancèiuet  d^ 
la  caufeüa  chancellerie  de  Geneue  ne  difpê-_ 
fe  clic  pas  ordinairement  de  tels  périmés? 
Ainfi  quand  il  promet  Sciure  de  vous  côfer-  ‘ 
ueftpenfez  vous  que  quad  il  verra  le  têps  de 
^ vous  perdre , qu  il  ne  face  fon  coup  ? penfez 
vous  que  tels  luremês  le  lient  allors  dauan- 
! ï^ige , que  feroit  vn  filet  de  foye  Sanfon  ou 
’ Hercules  5 D abondant  fe  pourra  il  tenir  de 
vous  courre  fusjquand  les  Miniftres  ne  ferôt 
autre  en  priué  & public  , dans  le  cabinet  Sc 
dans  la  chaire  que  vous  fifler  &C  huer,  q crier 
de  tonner  contre  vous , que  le  harer  contre 
vous?  A prefent  qu’ils  voyent  qu  il  faut  difsi- 
muler,ils  luy  font  faire  le  doux,  de  difpenfent 

ayfement,qu  il  cntêdc  deux  ou  trois  JMeffes 

pour  aduenir  à la  couronne,ôc  quhl  rôpe  fon 
ieufiie  pour  vn  fi  bon  morceau, côme  les  mi-  ^ 
niftres  Luthériens  permettent  aux  eleâeurs 
proteftans  d’alsifter  à la  Meffe , quad  il  con-  ; 
nient  eflire  fEmpereur.Mais  quad  iis  le  ver- 
ront Roy,c’eft  à cefte  heure  la  qu  ils  Icueront 
le  mafque,  qu’ils  le  prefcherpnt  de  ne  garder  ^ 
fon  ferment  comme  contraire  a fa  religion, 
qu’ils  le  follicitcrôt  de  vous  perdre  de  ruyner 
pour  fe  conferuer.Cômêt  pourrez  vous  lors 
endurer  la  trongne  & fourcilde  tels  galants?  ; 
comment  pourrez  vous  efehapper  de  leurs 

filets? Commet  pourrez  vous  vous  fauuer  de 

leurs" 

leurs  toilIes?fai£tes  eftac  qu’on  veugera  fur 
vous  la  mort  de  leurs  bons  freres  & cpnipai- 
gnons.&qu’on  vous  fera  fendrjqu’onn’a  pas 
mis  en  oubly  le  iour  & felle  de  S.  Barchelc-  ^ 
my.Vous  Monfieur  de  Mommorancy  qu’on 
vous  remettra  fus  la  prinfe  du  prince  de  Cô-  va» 
dé  en  la  iournée  de  Dreux,  & tout  ce  q vous 
auez  faiéfc  contre  eux  par  le  palfé.Vous  M6- 
fieur  de  Biron  qu’on  fc  fouuiendra,que  vous 
auez  afsifté  & commandé  en  beaucoup  de 
batailles  & prinfes  de  villes , où  le  fang  des 
Huguenots  a efté  refpâdu.  Vous  Mofieur  de 
Matignon  qu’on  vous  fera  payer  lâ  telle  de  VAntsy 
Mongomery  par  la  voftre.  V ous  Monfieur 
d’Efpernon  & de  la  Valette  qu’é  voftre  per- 
fonne  on  le  vengera  de  feu  Monfieur  voftre 
.■pere,quifi  vaillàmet  les  a toufiours  cobattu 
& battu.  Vous  Monfieur  Alphonfe  Corfe>  /m»,/ 
qu’on  vous  apptedra  que  la  mémoire  cft  en- 
cotes  frefehe  de  la  deffaiac  des  SuylTes. 

Vous  tous  autres  Mefsieuts , qui  auez  par.  le 
pâlie  fi  bien  faift.qui  foubs  le  régné  du  Roy 
Ohâ,rics  vous  elles  ttouuez  contre  eux  en  tâc 
de  rencontres, batailles , fieges  de  villes , qui 
auez  opposé  vos  arnies  à leurs  axmesj  qu  on 
defferrera  contre  vous  le  vieil  nialcalêt,qu  ô 
retiéc  iàû  long  temps  ferré  das  le  cœur.  Ou* 
urczles  yeuXjMefsieurs,^  regardez, comme 
celuyjduquel  vous  vous  fiez  tât,vous  rraiéte 

défia  pour  le  prefent,&  comme  il  vous  don- 
ne des  parolles , & aux  Huguenots  fes  mi- 
gnÔs  des  parolles  & des  effets.  Quel  ell  fon 
côfcil  plus  eftroic  & fecret,où  le  principal  de 
fes  affaires  fe  refoult  en  dernier  relfort^  Cha- 
. ftillon,  la  NoüejMornayjMarmet,  & autres 
es  plus  affeurez  Huguenots,  &:  afîeâionnez 
ennemis  de  la  religion  Catholique.On  vous 
cômunique  apres  les  affaires  par  mine  Sc  ce- 
remonie. Et  vous  ne  voyez  pas  leieu  qu*on 
^ Vous  ioüejCome  on  vous  beuffle^comme  on 
fe  mocquede  vous  ? Quelles  ges  employé  il 

. en  fes  affaires ’&amballadcs  plus  importâcs 

? Quels  font  fes  plus  fi- 

delles  Secrétaires  ?Huguenots.Où  met  il  le 

bureau  de  fes  finances , où  faid  il  fes  maga- 
lins , ou  enferme  il  lartilierie  qu  il  peut  tirer 
des  places  Catholiques  f Ez  villes  qui  luy 
font  plus  affeurées , pour  auoir  elle  toufîours 
Huguenotes.  Quels  Gouuerneurs  donne  il 
aux  villcs^Il  vous  met  entre  les  rnains  quel- 
que mefehate  place, qu  il  ne  fe  foucie  de  per^ 
dre,  mais  quand  il  fe  veoid  maiftre  de  quel- 
que  ville  de  conlequence,il  en  donne  la  gar^ 
de  a fes  lidelles  Huguenots.  Cepedat  il  vous 
lait  tenir  la  campaigne  ,'il  vous  enuoye  aux 
efcarmouches  &aux  brçfches , il  vous  donc 
i honneur  d auo'ir  la  première poinde, il  vous 
afsignc  quelque  logis  & quartier  dagereux. 

C'eft 


C’efl:  pour  fe  dcffairc  peu  à peu  de  vous  , & 
en  vous  deffaifant  faire  fes  affaires , en  vous 
perdant  eonferuer  les  liens. 

C’eft  trop  parlé, Mefsicurs,  à gens  d'ente- 
dcment.Penfez  à vous,penfez  à la  faute  que 
vous  faites^  penfez  au  danger  où  vous  vous 
précipitez.  Ceffez  d’employer  vos  armes 
pour  ceux, qui  vous  defarmeront.  Ceffez  de 
bazarder  vos  vies,  pour  faire  viure  ceux  qui  / 

vous  feront  mourir.  Ceffez  de  eonferuer 

/ 

ceux, qui  vous  perdront.il  eft  encores  temps, 
Mefsieurs,defe  r^aduifer.ll  eft  encores  temps 
de  deuenir  fages  à my  chemin  de  voftre  fo- 
lie. Que  fi  vous  ne  le  faiftes,  affeurez  vous 
d’aboutir  en  bref  en  vne  fin  malheu- 
reufe.Vous  le  cognoiftrez:  ce  fe* 
ra  trop  tard,le  repentir  vous 
en  demeurera, qui  ne  cef- 
fera  de  vous  accom- 
paigner  iufques 
au  tombeau 
de  voftrç 
/ ruine. 

Bxtrai5t  du  priuilege  de  Monfeigneur  le 
Duc  de  le  Confeilge^ 

nerd  de  U synion, 

Ar  grâce  & prîuilege  Seigneur  ,'il  eft 

permis  à lean  Pillcnotte  marchand  Lij^rairc 
de  Lyon , d’imprimer, ou  faire  imprimer  tous 
Ediéisj  Ordonnances,  Déclarations,  Lettres  patentes, 
ou  cloles  , Harangues  , Remonftrances  , Difcours, 
Aduis,  Accords  J Arrefts,  Prinfes  de  Villes,  Difcours 
de  Batailles  , & geneialement  tout  ce  qui  peut  con- 
cerner l’Eflat  public  & affaires  de  France  , & de  la 
S.  Vnion.  Auec  deffences  trefexpreffes  à tous  Li- 
braires, Imprimeurs , & autres  de  quelque  eftat , qua- 
lité, & condition  qu’ils  foyent,  de  n'imprimer,  ou  faire 
imprimer ,aucunes  des  chofes  fufdiéfes,  fans  le  vouloir 
& confentement  dudiâ:  Pillehotte,  àpeinede  confifca- 
tion  de  tour  ce  qui  fe  trouueroit  d’imprimé,  vendu  , & 
diflribué  contre  la  teneur  &:  au  preiiidice  dudiét  priuile 
ge,dommages  & interefts  dudift  Pillehotte,  & d’aman- 
de arbitraire.  Veut  en  outre  ledid  Seigneur  que  met- 
tant par  ledid  Pillehotte  vn  extrait  dudiâ;  priuilcge  au 
commencement, ou  à lafindefdiâesimprefsionsilfoic 
tenu  pour  deuëment  notifié,  ainfi  que  plus  amplement 
le  contiennent  lefdiâes  lettres. 

Données  à Paris , le  dixfeptiefme  iour  d’Oâobre, 
l’an  mil  cinq  cents  quatre  vingts  & neuf. 

Signées, 

Par  Monfeigneur,  &;  le  Cohfeil  general, 

S E N A V L T. 

Et  feellees  du  grand  feel  de  France  , fous  fimple 
quuëdecireiaune. 

